Βαλδουίνος Β΄ της Φλάνδρας

Ο **Βαλδουίνος Β΄ της Φλάνδρας** (865 – 10 Σεπτεμβρίου 918), δεύτερος Κόμης της Φλάνδρας (879–918) ήταν υιός και διάδοχος του Βαλδουίνου Α΄ της Φλάνδρας γενάρχη του Οίκου της Φλάνδρας και της Ιουδήθ της Φλάνδρας κόρης του Καρόλου του Φαλακρού. Πρόγονος του από την πλευρά της μητέρας του ήταν ο Καρλομάγνος.
## Οχύρωση της Φλάνδρας

Τα πρώτα χρόνια ο Βαλδουίνος δέχτηκε μια σειρά σκληρών επιδρομών από τους Βίκινγκ στη Φλάνδρα. Ο Βαλδουίνος πιέστηκε να μετακινηθεί βόρεια στην περιοχή που έμεινε αργότερα γνωστή ως κομητεία της Φλάνδρας και οικοδόμησε πολλά ξύλινα κάστρα όπως η Σαντ-Ομέρ, η Μπρυζ, η Γάνδη και το Κόρτρεϊκ. Στην συνέχεια κυρίευσε πολλά εδάφη που είχαν εγκαταλείψει οι βασιλικοί και οι εκκλησιαστικοί αξιωματούχοι. Πολλές από τις νέες ακροπόλεις που οικοδόμησε στέγασε αυλές, στρατώνες και γραφεία. Παντρεύτηκε την Έλφθριθ της Φλάνδρας κόρη του Αλφρέδου του Μέγα (893 - 899). Με την Άγγλο-Φλαμανδική συμμαχία πέτυχε να ελέγξει την κοιλάδα στα νότια του ποταμού Κάντς.

## Πόλεμοι με τους Φράγκους

Ο βασιλιάς των Δυτικών Φράγκων Κάρολος ο Παχύς εκθρονίστηκε (888) αφήνοντας πολλούς υποψήφιους αντικαταστάτες. Ο Βαλδουίνος Β΄ σαν εγγονός του Καρόλου του Φαλακρού είχε επίσης κληρονομικά δικαιώματα στον θρόνο. Ο Βαλδουίνος ωστόσο και πολλοί άλλοι ευγενείς αποφάσισαν να δώσουν το στέμμα στον Αρνούλφο της Καρινθίας αλλά εκείνος το αρνήθηκε. Ο Εύδης Α΄ της Γαλλίας από τον Οίκο των Ροβερτιδών ανακηρύχτηκε νέος βασιλιάς των Δυτικών Φράγκων. Οι σχέσεις του Εύδη με τον Βαλδουίνο χειροτέρευσαν όταν ο Εύδης αρνήθηκε να βοηθήσει τον Βαλδουίνο στις προσπάθειες του να ελέγξει το *κάστρο του Σαιν Μπέρτιν*, ο Εύδης επιτέθηκε στον Όθων στην Μπρυζ αλλά δεν μπόρεσε να επικρατήσει. Ο Βαλδουίνος Β΄ επεκτάθηκε νότια και κέρδισε τον έλεγχο του Αρτουά με το ισχυρότατο *αβαείο του Σαιν Βάαστ*.

## Σύγκρουση με την εκκλησία

Όταν έγινε ηγούμενος στο αβαείο ο Φούλκων του Ρεμς (900) ο Βαλδουίνος δολοφόνησε τον αρχιεπίσκοπο και αφορίστηκε από τον πάπα Βενέδικτο Δ΄. Σε νέες προσπάθειες να επεκταθεί στην κοιλάδα του ποταμού Σαμ του αντιστάθηκε ο Ερβέρτος Α΄ του Βερμαντουά αλλά ο Βαλδουίνος τον δολοφόνησε και αυτόν. Ο Βαλδουίνος Β΄ της Φλάνδρας πέθανε κοντά στην Γάνδη (10 Σεπτεμβρίου 918) και τον διαδέχτηκε ο μεγαλύτερος γιος του Αρνούλφος Α΄ της Φλάνδρας, ο μικρότερος γιος του Αδαλούλφος της Βουλώνης έγινε ο πρώτος κόμης της Βουλώνης.

## Οικογένεια
Νυμφεύτηκε τη Αίλφθρυθ των Ουέσσεξ, κόρη τού Αλφρέδου της Αγγλίας και είχε τέκνα:
* Αρνούλφος Α΄ π.890-964, κόμης της Φλάνδρας. Απόγονοί του οι δύο πρώτοι Λατίνοι αυτοκράτορες της Κωνσταντινούπολης.
* Αδαλούλφος π.830-933, κόμης της Βουλώνης. Ιδρυτής τού κλάδου της Βουλώνης. Απόγονοί του οι δύο πρώτοι βασιλείς της Ιερουσαλήμ.
* Εαλσβιντ.
* Ερμεντρουτ.

## Παραπομπές
 		


## Πηγές
*Abels, Richard P. (1988). Lordship and Military Obligation in Anglo-Saxon England. British Museum Press.
*David Nicholas, Medieval Flanders (Longman Group UK, Ltd., 1992)
*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Verlag von J. A. Stargardt, Marburg, Germany, 1984)
*Folcwine. Gesta Abbatum S. Bertini Sithiensium.
*Glay, Edward Le (1886). Histoire des comtes de Flandre et des Flamands au moyen âge
*John E. Morby, "The Sobriquets of Medieval European Princes", Canadian Journal of History, 13:1 (1978)
*Philip Grierson, 'The Relations between England and Flanders before the Norman Conquest', Transactions of the Royal Historical Society
*Pierre Riché, The Carolingians; A Family who Forged Europe, Trans. Michael Idomir Allen (University of Pennsylvania Press, Philadelphia)

|-

Κατηγορία:Κόμητες της Φλάνδρας
Κατηγορία:Οίκος της Φλάνδρας
Κατηγορία:Κόμητες της Βουλώνης